Þann 3. apríl hófu vísindamenn að rannsaka hið fræga Nemi vatn til að reyna að finna hið umtala þriðja skip keisarans Kalígúla . Rannsóknin er samvinnuverkefni margra aðila á svæðinu , t.d. umhverfisstofnana , hafnarstjóra Rómarborgar og samtaka kafara . Mikið púður hefur verið sett í rannsóknina sem hefur þó reynst töluvert erfið . Slík tæki eru einnig notuð til að leita að eiturefnaúrgangi . En þó að valdatíð hans hafi verið stutt var hún ákaflega viðburðarrík , ekki síst vegna hans eigin persónu . Það sem er hins vegar óumdeilt er eyðslusemi hans . Kalígúla tæmdi fjárhirslur ríkisins til að framkvæma metnaðarfullar byggingar og smíðar af ýmsum toga . Við norðurbakka Nemi vatns stóð musteri gyðjunnar Díönu ( rústirnar standa enn ) og þar var miðstöð vegsömun hennar . Nemi vatn hefur því oft verið kallað spegill Díönu og hátíðir henni til heiðurs voru haldnar um árhundruða skeið . Þessar hátíðir voru óvenjulegar innan Rómarveldis þar sem mannfórnir voru stundaðar þar . Hann fékk færustu verkfræðinga og skipasmiði Rómarveldis til að hanna skipin sem hýstu bæði musteri og litlar hallir , allt strjáð gimsteinum , gulli , marmara og listmunum . Á skipunum dvaldi hann ásamt hirð sinni og sagt er að þar hafi verið stundaður geigvænlegur ólifnaður og kynsvall . Engar alvarlegar tilraunir til að rannsaka flökin voru gerðar fyrr en um miðja 15. öld . Arkítektinn Leon Battista Alberti nýtti sér þekkingu kafaranna og komst að því að tvö skip lægju á um 20 metra dýpi í austanverðu vatninu . En um aldamótin 1900 fór ítalska ríkið að sína flökunum áhuga og fornmunafræðingurinn Eliseo Borghi var sendur til að rannsaka þau . Því ákvað hann að ræsa fram vatnið til að lækka yfirborð þess . Aðgerðin var risavaxin en haustið 1928 byrjaði vatnið að grynnka . Hálfu ári síðar kom annað flakið í ljós og eftir fjögur ár hafði yfirborð vatnsins lækkað um 20 metra og bæði flökin á föstu landi . Þau litu í raun frekar út eins og risastórir flekar eða prammar heldur en venjuleg skip . Annað var 67 metrar á lengd og 19 breidd og hit 71 metri á lengd og 24 á breidd . Í ljósi þess hversu smátt Nemi vatnið er hefur verið lítil ástæða fyrir mikla siglingagetu skipanna og þau hafa sennilega verið kyrr mest allan tímann sem þau voru í notkun . Akkeri skipanna fundust en líklegt er að skipin hafi einnig verið fest við bakkann með keðjum og að hægt hafi verið að komast um borð eftir langri brú . Í hallarskipinu hafa Kalígúla og hirð hans sennilega varið mestum tíma ( ef sagan er sönn ) við veisluhald , söngva , kappleiki og kynsvall . Svetóníus segir : „ Hann byggði einnig líbúrískar [ svæði við Adríahaf ] galeiður með tugi ræðara , með skut fylltan gimsteinum , marglitum seglum , stórum og rúmgóðum böðum , súlnaröðum og veislusölum , og meira að segja úrvali af vínjurtum og ávaxtatrjám . “ Óvíst er hver bar ábyrgð á brunanum . Hvorki Svetóníus né aðrir sagnaritarar segja hversu mörg skipin á Nemi vatni voru . Hingað til hefur kastljósið einungis verið á þeim tveim skipum sem fundust við austurbakkann . Þó að það virðist undarlegt að þrjú risastór skip hafi flotið á svona litlu vatni , þá verður það þó að teljast líklegt í ljósi þess að Kalígúla átti þau . Ef skipið er þarna ættum við að geta séð það . Teymi hans rannsakaði vatnsbotninn samfleytt í tvær vikur og fundu ýmislegt sem vakti grunsemdir þeirra . Ef þriðja skip Kalígúla finnst í vatninu yrði það einn af merkilegustu fornleifafundum sögunnar . Með nútíma verktækni yrði auðveldara að koma því upp á yfirborðið án þess að ræsa fram vatnið aftur með tilheyrandi umhverfisspjöllum og einnig auðveldara að varðveita skipið sjálft . Það yrði líka góð sárabót fyrir skipin tvö sem voru eyðilögð 12 árum eftir að þau voru afhjúpuð í fyrsta skipti í 2000 ár . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .